วันเวลาของการเตรียมตัวสำหรับปี 2560
โดย...สุรพล โอภาสเสถียร
29 ต.ค. 2565

โดย...สุรพล โอภาสเสถียร
ในช่วงเวลาปลายปีนี้ ยามที่ลมหนาวมาเยือนถึงเมืองหลวง คนที่ทำงานในสถาบันการเงินก็ดี ในภาคธุรกิจก็ดี ต่างก็กำลังคิด กำลังตระเตรียมตัว ทั้งกาย ใจ สติปัญญา เพราะในสภาพการณ์ทางเศรษฐกิจ ที่มีอัตราการเติบโตระดับต่ำ (Low Growth Rate) อัตราดอกเบี้ยระดับต่ำ (Low Interest Rate) อัตราเงินเฟื้อต่ำ (Low Inflation Rate) ทั้งสามต่ำนี้มีความต่อเนื่องยาวนานเช่น ท่านผู้อ่านเคยจำได้ไหมว่าเคยได้รับอัตราดอกเบี้ยออมทรัพย์สูงเกิน 1.5% เมื่อปีไหน
นอกจากนี้ยังความผันผวนที่สูงบวกความไม่แน่นอนที่สูงเอามากๆ เอาว่าเป็นระดับที่ไม่เคยคิด ไม่เคยเห็นมาก่อน กลับมาที่สถาบันการเงินและบริการทางการเงิน เช่น Internet + Payment = ความสะดวกสบาย
Internet + Funding = เข้าถึงสินเชื่อ
Internet + Insure = ความปลอดภัยInternet + Invest = ผลตอบแทนInternet + ........... = ทุกที่ ทุกเวลา สะดวก สบาย ประหยัด ประโยชน์ ตรงใจที่ต้องการ
ตัวอย่างของความมุ่งมั่นเชิงกลยุทธ์ ของสถาบันการเงินแห่งหนึ่งที่ผมต้องยอมรับว่าดีมากๆ ที่อยากนำมาเล่าสู่กันฟังก็คือ
...แผนการก้าวสู่แบรนด์ในใจที่ลูกค้าชื่นชอบและเลือกใช้ ซึ่งเป็นหลักประกันความสำเร็จที่ยั่งยืนในระยะยาว องค์กรจะดำเนินธุรกิจภายใต้ 3 แนวทางหลัก
1.ความกล้า กล้าคิด กล้าทำในสิ่งที่ถูกต้อง (Courageous)
2.ทำในสิ่งที่ฉลาดและเรียบง่าย (Smart &amp; Simplicity)
3.สิ่งที่ทำต้องมีคุณค่า (Meaningful) “กล้าตัดสินใจที่จะเลือกใช้ชีวิตในแบบที่ใช่และต้องการ เพื่อชีวิตที่มีความหมาย” ผู้บริหารสูงสุดเชื่อว่าแผนดังกล่าวนี้จะสามารถทำกำไรเพิ่มขึ้นได้ไม่ต่ำกว่า 10% จากปี 2559 โดยจะขยายธุรกิจในทุกกลุ่ม ทั้งบัตรเครดิต สินเชื่อบุคคล ร้านค้า การบริหารช่องทางจัดจำหน่าย และบริการออนไลน์
การขยายตัวของธุรกรรมการเงิน โดยผสมผสานกับเทคโนโลยีในหลากหลายธุกิจเป็นการขยายตัวบนเงื่อนไขที่ธุรกิจที่ได้ตอบสนองการบริโภคยุคใหม่ ความรวดเร็ว ต้นทุนที่ต่ำมีให้เลือกหลากหลายผ่านโทรศัพท์มือถือกลายเป็นเรื่องลดต้นทุนลดค่าใช้จ่ายให้ผู้บริโภคได้อย่างมีนัยสำคัญ
เราๆ ท่านๆ คงต้องยอมรับความจริงว่าความเปลี่ยนแปลงที่มาพร้อมกับเทคโนโลยี ที่ทำให้ธุรกรรมถูกกว่า ดีกว่า บนโทรศัพท์มือถือ บนบัตร กำลังมีผลกระทบต่อนิสัย พฤติกรรมของผู้คน ในสังคม-เศรษฐกิจไทย ในเกือบทุกด้าน มันมีสัจธรรมหนือความเป็นจริงเสมอในโลกที่บอกว่า ทุกสิ่ง ทุกอย่างเปลี่ยนได้ตลอดเวลาคืออะไรที่เคยสำเร็จในอดีต ไม่มีหลักประกันในวันนี้ว่าจะมีความล้มเหลวไม่ได้ความเชื่อที่ว่าตัวใหญ่ได้เปรียบในการแข่งขัน ก็ถูกท้าทายว่า ความเร็วต่างหากที่จะเป็นปัจจัยสู่ความสำเร็จ ในส่วนขององค์กร สถาบันและผู้คน ต้องปรับตัวอย่างมาก ต้องทำให้คนเก่งงาน คนเก่งคน คนเก่งเทคโนโลยี ใครทำมาก ต้องได้มาก ใครทำน้อย ก็ได้น้อย
ใครที่มัวแต่หาเหตุมาแก้ตัวเพื่อไม่ต้องทำ ไม่ต้องเปลี่ยนแปลง ก็ได้แต่รอวันตายเท่านั้นเอง